CELEX: 32006D0216
Language: da
Date: 2006-03-16 00:00:00
Title: 2006/216/EF: Kommissionens beslutning af  16. marts 2006  om offentliggørelse af referencerne til standard EN 143:2000  Åndedrætsværn — partikelfiltre — krav, prøvning, mærkning  i overensstemmelse med Rådets direktiv 89/686/EØF (personlige værnemidler)  (meddelt under nummer K(2006) 777)   (EØS-relevant tekst)

17.3.2006   
            
            
               DA
            
            
               Den Europæiske Unions Tidende
            
            
               L 80/76
            
         
      KOMMISSIONENS BESLUTNING
   
   af 16. marts 2006
   om offentliggørelse af referencerne til standard EN 143:2000 »Åndedrætsværn — partikelfiltre — krav, prøvning, mærkning« i overensstemmelse med Rådets direktiv 89/686/EØF (personlige værnemidler)
   (meddelt under nummer K(2006) 777)
   (EØS-relevant tekst)
   (2006/216/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (1), særlig artikel 6, stk. 1,
   under henvisning til udtalelse fra Det Stående Udvalg, der er nedsat i henhold til artikel 5 i Europa-Parlaments og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter (2), og
   ud fra følgende betragtninger:
   
               (1)
            
            
               I direktiv 89/686/EØF er det fastsat, at personlige værnemidler kun kan markedsføres og ibrugtages, hvis brugerens sikkerhed og sundhed kan garanteres, uden at andre personers og husdyrs sikkerhed og sundhed bringes i fare eller ejendom beskadiges, når de vedligeholdes på passende måde og anvendes efter hensigten.
            
         
               (2)
            
            
               I henhold til artikel 5 i direktiv 89/686/EØF skal personlige værnemidler anses for at være i overensstemmelse med de væsentlige sundheds- og sikkerhedskrav, som er nævnt i direktiv 89/686/EØF, artikel 3, og som er anført i bilag II hertil, når de er forsynet med EF-overensstemmelsesmærket, og fabrikanten på forlangende kan fremvise en overensstemmelseserklæring og en EF-typeafprøvningsattest, som er udstedt af et udpeget organ, og hvor det erklæres, at det pågældende personlige værnemiddel er i overensstemmelse med de nationale standarder, som gælder for det, og som gennemfører de harmoniserede standarder, og når referencerne til disse standarder er blevet offentliggjort i Den Europæiske Unions Tidende af Kommissionen. Medlemsstaterne skal offentliggøre referencerne til de nationale standarder, der gennemfører de harmoniserede standarder.
            
         
               (3)
            
            
               I medfør af artikel 6, stk. 1, i direktiv 89/686/EØF har Kommissionen og Frankrig fremsat en formel indsigelse gående ud på, at standard EN 143:2000 »Åndedrætsværn — partikelfiltre — krav, prøvning, mærkning«, som blev vedtaget af Den Europæiske Standardiseringsorganisation (CEN) den 7. januar 2000, og referencerne hertil, som blev offentliggjort i De Europæiske Fællesskabers Tidende den 24. januar 2001 (3), ikke fuldt ud er i overensstemmelse med de væsentlige sikkerheds- og sundhedskrav, som der henvises til i direktiv 89/686/EØF, artikel 3, med hensyn til partikelfiltre, hvis filtreringsvirkning udelukkende eller delvist opnås ved anvendelse af materialer, der bygger på ikke-vævede elektrisk ladede fibre, der herefter omtales som »elektrostatiske filtre«.
            
         
               (4)
            
            
               På grundlag af resultaterne af test af filtreringsvirkningen af de forskellige typer partikelfiltre er der klar dokumentation for, at testproceduren til måling af filterpenetrationen, som er fastlagt i punkt 8.7.2.4, sidste punktum, og punkt 8.7.3.4, sidste punktum, i standard EN 143:2000, hvor der står, at målingen af penetration gennemføres tre minutter efter starten på aerosoltesten, ikke opfylder de grundlæggende sundheds- og sikkerhedskrav i punkt 3.10.1 (Beskyttelse af åndedrætsorganerne) i bilag II til direktiv 89/686/EØF med hensyn til elektrostatiske filtre.
            
         
               (5)
            
            
               Man har specielt konstateret, at filtreringsvirkningen af denne type filter hurtigt kan forringes under anvendelsen. Den filtermæssige effektivitet måles i henhold til den standardiserede testprocedure tre minutter efter testens start, men kan miste sin virkning hvert øjeblik efter disse tre minutter. Faldet i den filtermæssige effektivitet kan være voldsomt og kan derfor ændre den effektivitetsklasse, som et elektrostatisk filter er placeret i, og oplysningen i forbindelse hermed. Når placeringen i en effektivitetsklasse antages at være ukorrekt i anvendelsesperioden, kan den heraf følgende mulighed for eksponering for farlige luftbårne partikler skade brugerens sundhed og sikkerhed alvorligt. Testresultater viser også, at der kan være et tab i de elektrostatiske filtres virkeevne, når de anvendes periodisk.
            
         
               (6)
            
            
               I lyset af disse resultater opfylder punkt 8.7.2.4, sidste punktum, og punkt 8.7.3.4, sidste punktum, i standard EN 143:2000 heller ikke de væsentlige sundheds- og sikkerhedskrav i punkterne 1.1.1 (Ergonomi), 1.1.2.1 (Højst muligt beskyttelsesniveau) og 1.1.2.2 (Beskyttelsesniveau og — klasser) i bilag II til direktiv 89/686/EØF med hensyn til elektrostatiske filtre. Herudover opfylder punkt 10 i standarden ikke de væsentlige sundheds- og sikkerhedskrav for 1.4, litra b), (Brugsanvisning fra fabrikanten), da der ikke kræves en advarsel om, at de elektrostatiske filtres virkeevne med tiden forringes.
            
         
               (7)
            
            
               Følgelig opfylder andre relaterede harmoniserede standarder, som enten fastsætter, at der skal gennemføres en test i overensstemmelse med standard EN 143:2000 eller fastsætter en testmålingsprocedure, der svarer til den i standard EN 143:2000 fastlagte, heller ikke de væsentlige sundheds- og sikkerhedsmæssige krav i direktiv 89/686/EØF, der er omtalt i ovenstående med hensyn til elektrostatiske filtre.
            
         
               (8)
            
            
               Efter anmodning fra Kommissionen har Den Europæiske Standardiseringsorganisation (CEN), Den Tekniske CEN-Komité/TC 79 »Åndedrætsværn«, indledt en revision af standard EN 143:2000 for at tage problemet med de omtalte mangler op. I afventning af denne revision og af hensyn til sikkerheden og retssikkerheden bør der sammen med offentliggørelsen af referencer til standard EN 143:2000 være en passende advarsel, som også bør overvejes i forbindelse med relaterede harmoniserede standarder. Medlemsstaterne bør i deres nationale standarder til gennemførelse af den harmoniserede standard indsætte en lignende advarsel.
            
         
               (9)
            
            
               Referencerne til den harmoniserede standard EN 143:2000 bør derfor offentliggøres på ny i overensstemmelse hermed —
            
         VEDTAGET FØLGENDE BESLUTNING:
   Artikel 1
   Referencerne til den harmoniserede standard EN 143:2000 erstattes af teksten i bilaget.
   Artikel 2
   Når medlemsstaterne i medfør af artikel 5, stk. 4, i direktiv 89/686/EØF offentliggør referencerne til de nationale standarder til gennemførelse af den harmoniserede standard, som er omtalt i artikel 1, skal de samtidig hermed offentliggøre en advarsel svarende til den advarsel, der er fastlagt i bilaget til nærværende beslutning.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, 16. marts 2006.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 399 af 30.12.1989, s. 18. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT L 204 af 21.7.1998, s. 37. Senest ændret ved tiltrædelsesakten af 2003.
   
      (3)  EFT C 21 af 24.1.2001, s. 2.
   
      BILAG
      Offentliggørelse af referencer til europæiske harmoniserede standarder i overensstemmelse med Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler
      
                  ESO (1)
                  
               
               
                  Titler og referencer for harmoniserede standarder (og referencedokument)
               
               
                  Første offentliggørelse i EUT
               
               
                  Reference for den tidligere standard
               
               
                  Formodning om overensstemmelse ved efterlevelse af den erstattede standard ophører den (dato) (2)
                  
               
            
                  CEN
               
               
                  EN 143:2000
                  Åndedrætsværn — partikelfiltre — krav, prøvning, mærkning
               
               
                  24.1.2001
               
               
                  EN 143:1990
               
               
                  Udløbsdato (31.8.2000)
               
            
                  
                     Advarsel: Når det gælder partikelfiltre, hvis filtermæssige effektivitet udelukkende eller delvist opnås ved anvendelse af materialer af ikke-vævede elektrisk ladede fibre, gælder denne offentliggørelse ikke for artikel 8.7.2.4, sidste punktum, 8.7.3.4, sidste punktum, og artikel 10 i standarden, for hvilke der ikke er formodning om overensstemmelse med de væsentlige sundheds- og sikkerhedskrav i direktiv 89/686/EØF. Der skal også tages hensyn til denne advarsel ved anvendelse af følgende harmoniserede standarder: EN 149:2001, EN 405:2001, EN 1827:1999, EN 12083:1998, EN 12941:1998, EN 12941:1998/A1:2003, EN 12942:1998, EN 12942:1998/A1:2002, EN 13274-7:2002.
               
            BEMÆRK:
      
                  —
               
               
                  Oplysninger om, hvorvidt standarder er disponible, kan fås enten hos de europæiske standardiseringsorganer eller hos de nationale standardiseringsorganer, hvoraf en liste er vedlagt som bilag til direktiv 98/34/EF.
               
            
                  —
               
               
                  Offentliggørelsen af referencerne i Den Europæiske Unions Tidende betyder ikke, at standarderne findes på alle fællesskabssprog.
               
            
                  —
               
               
                  Denne liste erstatter alle tidligere lister offentliggjort i Den Europæiske Unions Tidende. Kommissionen sørger for en ajourføring af listen.
               
            Yderligere oplysninger om harmoniserede standarder kan findes på internetadressen http://europa.eu.int/comm/enterprise/newapproach/standardization/harmstds/
      
         (1)  ESO: Det Europæiske Standardiseringsorgan:
      
                  —
               
               
                  CEN: rue de Stassart/Stassartstraat 36, B-1050 Bruxelles, tlf. (32-2) 550 08 11, fax (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart/Stassartstraat 35, B-1050 Bruxelles, tlf. (32-2) 519 68 71, fax (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, tlf. (33) 492 94 42 00; fax (33) 493 65 47 16 (http://www.etsi.org)
               
            
         (2)  Formodning om overensstemmelse ved efterlevelse af standarden vil normalt ophøre ved den tilbagetrækningsdato, der fastsættes af Det Europæiske Standardiseringsorgan, men brugerne af disse standarder gøres opmærksomme på, at den i særlige tilfælde kan ophøre på et andet tidspunkt.